REGULAMENT DE ORGANIZARE SI FUNCTIONARE, ed.1 rev.0

Aprobat în şedinţa 
Consiliului de supraveghere
 din data de 27.01.2010. 
REGULAMENT DE ORGANIZARE ŞI FUNCŢIONARE 

A FONDULUI ROMÂN DE CONTRAGARANTARE S.A. 
Elaborat în baza art. 31 lit g)  din Actul Constitutiv al Fondului Român de Contragarantare S.A., constituit în conformitate cu prevederile Ordonanţei de urgenţă a Guvernului nr. 23/2009 privind înfiinţarea Fondului Român de Contragarantare, aprobată prin Legea nr.312/2009. 
CAPITOLUL I 

 DISPOZIŢII GENERALE
Art.1. Fondul Român de Contragarantare S.A., denumit în continuare Fondul, este instituţie financiară specializată, persoană juridică de drept privat, organizată ca societate comercială pe acţiuni, care îşi desfăşoară activitatea în conformitate cu: 

a) prevederile Ordonanţei de urgenţă a Guvernului nr. 23/2009 privind înfiinţarea Fondului Român de Contragarantare, aprobată prin Legea nr.312/2009; 

b) dispoziţiile Legii nr. 31/1990 privind societăţile comerciale, republicată, cu modificările şi completările ulterioare; 

c) art.8 din OUG nr.79/2008 privind măsuri economico-financiare la nivelul unor operatori economici;

d) clauzele Actului constitutiv; 

e) hotărârile Adunării generale a acţionarilor şi normele interne ale Fondului;

f) celelalte reglementări legale în vigoare aplicabile. 

Art.2. Structura organizatorică a Fondului este prevăzută în organigrama aprobată de Consiliul de supraveghere, prevăzută în anexa la prezentul regulament.

CAPITOLUL II
ORGANELE DE ADMINISTRARE
Art.3. (1) Fondul este administrat în sistem dualist de un consiliu de supraveghere, alcatuit din 7 membri, şi un directorat, alcatuit din 3 membri. 
(2) Membrii Directoratului şi cei ai Consiliului de supraveghere sunt persoane fizice.

(3) Mandatul membrilor Consiliului de supraveghere şi al membrilor Directoratului este de 4 ani şi poate fi reînnoit, în condiţiile legii.
(4) Pe durata învestirii în funcţie membrii Consiliului de supraveghere şi ai Directoratului încheie cu Fondul un contract de mandat. 
(5) Preşedintele Consiliului de supraveghere este desemnat de Adunarea generală a acţionarilor, iar preşedintele Directoratului de către Consiliul de supraveghere.
Art.4. Calitatea de membru al Consiliului de supraveghere, respectiv Directoratului, încetează prin expirarea duratei mandatului, deces, demisie, incompatibilitate legală, imposibilitate absolută de îndeplinire a atribuţiilor ţi în caz de revocare. Când revocarea survine fără justă cauză, persoana în cauză este îndreptăţită la plata unor daune-interese, determinate în conformitate cu clauzele contractului de mandat. 

Art.5. Consiliul de supraveghere are următoarele atribuţii:

a) numeşte şi revocă membrii Directoratului şi le stabileşte remuneraţia lunară cuvenită pentru exerciţiul financiar în curs;
b) aproba clauzele contractului de mandat care se încheie de către societate cu membrii Directoratului;

c) stabileşte şi modifică schema/schemele de contragarantare, pe baza politicii de acordare a contragaranţiilor; acestea se pun în aplicare de către Directorat, în conformitate cu legislaţia privind ajutorul de stat;

d) aprobă şi revizuieşte nivelul comisioanelor de contragarantare;

e) aprobă şi revizuieşte clauzele convenţiilor – cadru privind acordarea de contragaranţii;

f) aprobă şi revizuieşte strategia de investire a resurselor financiare ale Fondului;

g) aprobă şi revizuieşte regulamentul de organizare şi funcţionare şi celelalte reglementări interne ale Fondului; 

h) aprobă şi revizuieşte regulamentele de organizare şi funcţionare ale Comitetului de administrare a riscurilor şi Comitetului de audit;

i) aprobă contractul colectiv de muncă, dupa negocierea acestuia de către Directorat, conform legii;

j) aprobă organigrama şi statul de funcţii;

k) verifică conformitatea cu legea, Actul constitutiv, hotărârile Adunării generale a acţionarilor, a operaţiunilor efectuate de Directorat;

l) avizează situaţiile financiare anuale, proiectele bugetului de venituri şi cheltuieli şi programului anual de activitate, precum şi celelalte documente care se se supun aprobării Adunarii generale a acţionarilor;

m) întocmeşte raportul anual al activităţii desfăţurate, care se supune aprobării Adunării generale a acţionarilor, împreună cu situaţiile financiare anuale;

n) propune Adunării generale a acţionarilor adoptarea altor hotărâri de competenţa acesteia;

o) exercită controlul permanent asupra activităţii Directoratului şi urmăreşte punerea în aplicare de către acesta a hotărârilor Adunarii generale a acţionarilor;

p) îndeplineşte orice alte atribuţii de competenţa sa, prevăzute de lege şi de Actul constitutiv.

Art.6. (1) Consiliul de supraveghere se întruneşte cel puţin odată la 3 luni. Preşedintele convoacă consiliul şi prezidează întrunirea. 

(2) Consiliul este convocat şi la cererea motivată a cel puţin 3 dintre membrii săi sau a Directoratului. Termenul de întrunire este de cel mult 7 zile de la convocare.

(3) Dacă preşedintele Consiliului de supraveghere nu dă curs cererii de convocare, autorii cererii pot convoca ei înşişi consiliul, stabilind ordinea de zi a şedinţei.

(4) Membrii Directoratului vor fi convocaţi la întrunirile Consiliului de supraveghere. Ei nu au drept de vot în consiliu.

(5) Consiliul de supraveghere adoptă decizii valabile cu votul favorabil a cel puţin 4 dintre membrii săi.

(6) La fiecare şedinţă se va întocmi un proces-verbal, care va cuprinde numele şi prenumele participanţilor, ordinea de zi, ordinea deliberărilor, deciziile adoptate, numărul de voturi întrunite şi opiniile separate. Procesul-verbal se consemnează în registrul şedinţelor şi deliberărilor Consiliului de supraveghere şi se semnează de membrii Consiliului de supraveghere care au participat la şedinţă şi de secretar.
(7) Lucrările de secretariat ale Consiliului de supraveghere şi efectuarea comunicărilor către structurile interne sunt asigurate de către Compartimentul secretariat general şi logistică sau de către un salariat cu atribuţii în acest sens, desemnat de preşedintele Directoratului.
Art.7. Membrii Consiliului de supraveghere pot fi reprezentaţi la întrunirile organului respectiv doar de către alţi membri ai acestui organism. Un membru prezent poate reprezenta un singur membru absent.
Art.8. Consiliul de supraveghere reprezintă Fondul în relaţia cu Directoratul.
Art.9. (1) Directoratul exercită conducerea activităţii curente a Fondului şi îndeplineşte actele necesare şi utile pentru realizarea obiectului de activitate, cu excepţia celor date în competenţa Consiliului de supraveghere sau Adunării generale a acţionarilor. 

(2) Directoratul îşi exercită atribuţiile sub controlul Consiliului de supraveghere.

Art.10. Directoratul are următoarele atribuţii:
a) execută bugetul de venituri şi cheltuieli aprobat;
b) stabileşte persoanele care au drept de semnătură în bancă şi limitele împuternicirilor acordate acestora;

c) pune în aplicare hotărârile Adunarii generale a acţionarilor, deciziile Consiliului de supraveghere şi reglementările interne ale Fondului, după aprobarea lor conform Actului constitutiv;
d) pune în aplicare schema/schemele de contragarantare, cu respectarea legislaţiei privind ajutorul de stat;

e) urmăreşte îndeplinirea obligaţiilor legale şi contractuale ale Fondului, în termenele prevăzute;
f) aprobă/respinge cererile de plată a contragaranţiilor, pe baza propunerilor formulate de direcţia contragarantare şi a avizului comitetului de monitorizare;
g) încheie, modifică şi desface contractele individuale de muncă ale personalului Fondului;
h) negociază contractul colectiv de muncă cu salariaţii, organizaţi conform legii;

i) supune aprobării Consiliului de supraveghere proiectele de reglementări interne şi orice alte măsuri de competenţa acestuia;

j) prezintă trimestrial Consiliului de supraveghere rapoarte privind activitatea Fondului şi conducerea exercitată, precum şi asupra posibilelor evoluţii viitoare ale acestuia;

k) pune la dispoziţia Consiliului de supraveghere orice informaţii solicitate de acesta în scopul de a-şi exercita prerogativele ce îi revin potrivit legii şi Actului constitutiv;

l) comunică în timp util Consiliului de supraveghere orice informaţie în legatură cu evenimente ce ar putea avea o influenţă semnificativă asupra activităţii Fondului;
m) aprobă constituirea de comitete şi comisii de lucru, stabilind structura şi limitele de competenţă ale acestora;

n) îndeplineşte alte atribuţii prevăzute de lege şi Actul constitutiv, cu excepţia celor date în competenţa Consiliului de supraveghere sau Adunării generale a acţionarilor.
Art.11. (1) Directoratul adoptă decizii valabile cu votul a cel puţin 2 dintre membrii săi. 
(2) La fiecare şedinţă se va întocmi un proces-verbal, care va cuprinde numele şi prenumele participanţilor, ordinea de zi, ordinea deliberărilor, deciziile adoptate, numărul de voturi întrunite şi opiniile separate. Procesul-verbal se consemnează în registrul şedinţelor şi deliberărilor Directoratului şi se semnează de membrii care au participat la şedinţă şi de secretar.
(3) Lucrările de secretariat ale Directoratului şi efectuarea comunicărilor către structurile interne sunt asigurate de către Compartimentul secretariat general şi logistică sau de către un salariat cu atribuţii în acest sens, desemnat de preşedintele Directoratului.
Art.12. Membrii Directoratului pot fi reprezentaţi la întrunirile organului respectiv doar de către alţi membri ai acestui organism. Un membru prezent poate reprezenta un singur membru absent.

Art.13. În cazuri excepţionale, justificate de urgenţa situaţiei şi interesul Fondului, deciziile Directoratului pot fi adoptate şi prin votul unanim, exprimat în scris, al membrilor. La această procedură nu se poate recurge în cazul deciziilor asupra situaţiilor financiare anuale.
Art.14. În conformitate cu prevederile art.34 alin. (3) din Actul constitutiv, preşedintele Directoratului reprezintă Fondul în relaţiile cu terţii şi în justiţie, iar în absenţa sa Fondul va fi reprezentat de oricare dintre ceilalţi doi membri ai Directoratului.
CAPITOLUL III
 COMITETELE PERMANENTE 
Secţiunea 1 – Comitetul de audit

Art.15. (1) Comitetul de audit este un comitet permanent format dintr-un număr de 3 membri ai Consiliului de supraveghere cu experienţă relevată în domeniul contabilităţii sau auditului; unul dintre membrii comitetului de audit este desemnat ca preşedinte al acestuia.
Art.16. Comitetul de audit are următoarele atribuţii:

a) avizează planul de audit şi necesarul de resurse aferent îndeplinirii acestei activităţi;

b) asigură relaţia cu auditorul financiar extern, în sensul primirii planului de audit şi al analizării constatărilor şi recomandărilor acestuia;
c) supraveghează independenţa auditorului financiar extern, în special cu privire la prestarea de servicii suplimentare către societate;

d) supraveghează eficacitatea sistemelor de control intern şi audit intern ale societăţii;

e) analizează constatările şi recomandările organelor de control din afara Fondului;
f) propune, dacă este cazul, măsurile care ar trebui adoptate;

g) asigură respectarea cadrului legal, Actului constitutiv şi reglementărilor aprobate de Consiliul de supraveghere.

Art.17. (1) Comitetul de  audit se întruneşte de cel puţin două ori pe an şi ori de câte ori este necesar, la convocarea preşedintelui său ori a unuia dintre membrii componenţi, împuternicit în acest sens de preşedintele comitetului. 
(2) Comitetul de audit adoptă decizii cu votul a cel puţin 2 dintre membrii componenţi. 

(3) Dezbaterile în rezumat, inclusiv opiniile separate formulate pe parcursul dezbaterilor, se consemnează în procese-verbale, înscrise într-un registru numerotat, şnuruit şi parafat şi se semnează de toţi membrii prezenţi. 

(4) Lucrările de secretariat ale Comitetului de audit şi efectuarea comunicărilor către structurile interne interesate sunt asigurate de Compartimentul secretariat general şi logistică sau de către un salariat cu atribuţii în acest sens, desemnat de preşedintele Directoratului.
(5) Comitetul de audit formulează şi înaintează Consiliului de supraveghere propuneri de măsuri pentru îmbunătăţirea activităţii în domeniile sale de activitate.

Art.18. (1) Comitetul de audit îşi desfăşoară activitatea potrivit unui regulament propriu, aprobat de Consiliul de supraveghere.
(2) Membrii comitetului de audit sunt remuneraţi potrivit contractului de mandat, încheiat în conformitate cu prevederile Actului Constitutiv.
Secţiunea 2 – Comitetul de administrare a riscurilor

Art.19. Comitetul de administrare a riscurilor este un comitet permanent format dintr-un număr de 3 membri ai Consiliului de supraveghere cu experienţă corespunzătoare în domeniu, dintre care unul va fi desemnat ca preşedinte al comitetului.
Art.20. Comitetul de administrare a riscurilor are următoarele atribuţii:

a) asigură informarea adecvată a Consiliului de supraveghere asupra problemelor şi evoluţiilor semnificative care ar putea influenţa profilul de risc şi rezultatele Fondului;

b) dezvoltă proceduri adecvate pentru identificarea, evaluarea, monitorizarea şi controlul riscurilor semnificative;

c) prezintă Consiliului de supraveghere informări care să permită acestuia să cunoască performanţa Directoratului în monitorizarea şi controlul riscurilor semnificative şi performanţa de ansamblu a Fondului;

d) informează regulat Consiliul de supraveghere asupra situaţiei expunerilor Fondului la riscuri şi imediat, când survin schimbari semnificative în expunerea curentă sau viitoare a Fondului la riscurile respective.

Art.21. (1) Comitetul de administrare a riscurilor se întruneşte, de regulă, trimestrial şi ori de câte ori va fi necesar, la convocarea preşedintelui său ori a unuia dintre membrii componenţi, împuternicit în acest sens de preşedinte. C.A.R. adoptă decizii cu votul a cel puţin 2 dintre membrii componenţi. 

(2) Dezbaterile în rezumat, inclusiv opiniile separate formulate pe parcursul dezbaterilor, se consemnează în procese-verbale, înscrise într-un registru numerotat, şnuruit şi parafat şi se semnează de toţi membrii prezenţi. 

(3) Lucrările de secretariat ale C.A.R. şi efectuarea comunicărilor către structurile interne interesate sunt asigurate de Compartimentul secretariat general şi logistică sau de către un salariat cu atribuţii în acest sens, desemnat de preşedintele Directoratului.
(4) C.A.R. îşi desfăşoară activitatea conform unui regulament propriu, aprobat de Consiliul de supraveghere.
(5) Membrii comitetului de  administrare a riscurilor sunt remuneraţi potrivit contractului de mandat, încheiat în conformitate cu prevederile Actului Constitutiv.
Sectiunea 3 – Comitetul de monitorizare 
Art.22. (1) Comitetul de monitorizare este o structură organizatorică cu caracter permanent, cu atribuţii de analiză şi avizare a documentelor din sfera sa de competenţă, în vederea supunerii acestora spre aprobare. 
(2) Comitetul de monitorizare este alcătuit din membrii directoratului şi conducătorii următoarelor direcţii: contragarantare, economică şi juridică. Conducătorul direcţiei contragarantare este şi preşedintele acestui comitet.
Art.23. Comitetul de monitorizare are următoarele atribuţii:
a) avizează propunerile privind modificarea şi/sau completarea condiţiilor privind acordarea de contragaranţii, precum şi propunerile de scheme de contragarantare, prezentate de direcţia de specialitate, urmărind ca acestea să asigure condiţiile de realizare a obiectivelor Fondului;
b) avizează proiectele de reglementări interne şi cele de modificare şi/sau completare a celor existente, urmărind armonizarea punctelor de vedere diferite ale direcţiilor implicate;

c) analizează stadiul derulării convenţiilor privind acordarea de contragaranţii şi propune măsuri de îmbunătăţire a acestora, în vederea protecţiei intereselor Fondului şi realizării scopului înfiinţării acestuia;
d) analizează cererile de plată a contragaranţiilor acordate, în conformitate cu clauzele convenţiilor de contragarantare şi propune Directoratului efectuarea sau respingerea plăţii;
e) alte atribuţii prevăzute în reglementările interne ale Fondului ori hotărâte de Directorat.
Art.24. (1) Comitetul de monitorizare se întruneşte, de regulă, lunar şi ori de câte ori este necesar, la convocarea preşedintelui acestuia sau a cel puţin 2 dintre membri.
(2) Materialele supuse analizei comitetului de monitorizare sunt considerate avizate dacă întrunesc votul favorabil a cel puţin 4 dintre membri; acelaşi număr de voturi este necesar şi pentru ca propunerile formulate în cadrul dezbaterilor să fie considerate adoptate de comitet; în caz de egalitate de voturi, preşedintele comitetului de monitorizare are votul decisiv.
(3) Dezbaterile în rezumat, inclusiv opiniile separate formulate pe parcursul dezbaterilor, se consemnează în procese-verbale, înscrise într-un registru numerotat, şnuruit şi parafat şi se semnează de toţi membrii prezenţi. 

(4) Lucrările de secretariat şi efectuarea comunicărilor către structurile interne interesate sunt asigurate de Compartimentul secretariat general şi logistică sau de către un salariat cu atribuţii în acest sens, desemnat de preşedintele Directoratului.
(5) Membrii comitetului de monitorizare primesc un spor lunar, al cărui nivel se aprobă de către Consiliul de supraveghere.
Secţiunea 4 – Comitetul de securitate şi sănătate în muncă

Art.25. Comitetul de securitate şi sănătate în muncă (CSSM) este organizat şi funcţionează în conformitate cu prevederile legale în vigoare privind securitatea şi sănătatea în muncă. 

Art.26. Comitetul de securitate şi sănătate în muncă are rolul de a asigura consultarea, participarea şi implicarea salariaţilor Fondului la elaborarea şi aplicarea deciziilor în domeniul securităţii şi sănătaţii muncii, în conformitate cu prevederile legale în vigoare.

Art.27. Obiectivul principal al CSSM este acela de consulta şi a permite salariaţilor Fondului, prin intermediul reprezentanţilor desemnaţi de aceştia în cadrul CSSM, să participe la discutarea tuturor problemelor referitoare la securitatea şi sănătatea în muncă.

Art.28. (1) Componenţa CSSM este următoarea: 

a) un membru al Directoratului, care este şi preşedintele CSSM;

b) un reprezentant al Compartimentului organizare şi resurse umane;

c) medicul de medicina muncii;

d) 3 reprezentanţi ai salariaţilor.

(2) Reprezentanţii salariaţilor sunt aleşi în CSSM pe o perioadă de 2 ani; în cazul în care unul sau mai mulţi reprezentanţi ai salariaţilor în comitet se retrag, aceştia vor fi înlocuiţi imediat cu alţi reprezentanţi aleşi.

Art.29. Secretariatul CSSM este asigurat de Compartimentul organizare şi resurse umane sau de către un salariat cu atribuţii în acest sens, desemnat de preşedintele Directoratului.
Art.30. CSSM se convoacă la cererea preşedintelui acestuia, cel puţin o dată pe trimestru. Preşedintele CSSM poate convoca şedinte extraordinare sau operative ori de câte ori este necesar sau se impune luarea unor măsuri urgente.

Art.31. (1) Ordinea de zi a fiecărei întruniri este întocmită de secretariatul CSSM pe baza propunerilor formulate de membrii comitetului şi este înaintată preşedintelui CSSM pentru aprobare.

(2) Ordinea de zi va fi distribuită odată cu documentele de convocare a CSSM, cu cel puţin 5 zile înainte de data întâlnirii.

Art.32. CSSM este legal întrunit dacă sunt prezenţi cel puţin jumătate plus unu din numărul mebrilor şi ia hotărâri cu votul a două treimi din numărul membrilor prezenţi.

 Art.33. Procesele verbale ale şedinţelor CSSM vor fi semnate de toţi membrii, vor fi postate pe pagina de intranet a Fondului, iar o copie a acestora va fi transmisă de secretariatul CSSM Inspectoratului Teritorial de Muncă în termen de 10 zile de la data întrunirii.

Art.34. Anual Directoratul va prezenta CSSM un raport scris care va cuprinde situaţia securităţii şi sănătaţii în muncă, acţiunile care au fost întreprinse şi eficienţa acestora în anul precedent şi propunerile pentru planul de prevenire şi protecţie ce se vor realiza în anul curent.

Art.35. CSSM are următoarele atribuţii:

a) analizează şi face propuneri privind politica de securitate şi sănătate în muncă şi planul de prevenire şi protecţie, conform legislaţiei în materie;

b) urmăreşte realizarea planului de prevenire şi protecţie, inclusiv alocarea mijloacelor necesare realizării prevederilor lui şi eficienţa acestora din punctul de vedere al îmbunătăţirii condiţiilor de muncă;

c) analizează introducerea de noi tehnologii, alegerea echipamentelor, luând în considerare consecinţele asupra securităţii şi sănătăţii salariaţilor şi face propuneri în situaţia constatării anumitor deficienţe;

d) analizează, dacă este cazul, modul de îndeplinire a atribuţiilor ce revin serviciilor externe de prevenire şi protecţie, precum şi menţinerea sau, dacă este cazul, înlocuirea acestora;

e) analizează cererile formulate de salariaţi privind condiţiile de muncă şi modul în care îşi îndeplinesc atribuţiile persoanele desemnate şi/sau serviciul extern;

f) urmăreşte modul în care se aplică şi se respectă reglementările legale privind securitatea şi sanatatea în muncă şi măsurile dispuse de inspectorul de muncă;

g) analizează propunerile salariaţilor privind prevenirea accidentelor de muncă, a îmbolnăvirilor profesionale, îmbunătăţirea condiţiilor de muncă şi propune introducerea acestora în planul de prevenire şi protecţie;

h) analizează, dacă este cazul, cauzele producerii accidentelor de muncă, îmbolnăvirilor profesionale şi evenimentelor produse şi poate propune măsuri tehnice în completarea măsurilor dispuse în urma cercetării;

i) alte atribuţii, potrivit prevederilor legale.

Art.36. Reprezentanţii salariaţilor în CSSM vor beneficia de timpul necesar exercitării atribuţiilor specifice.Timpul alocat acestei activităţi va fi considerat timp de muncă şi va fi stabilit în conformitate cu prevederile legale în vigoare.

Art.37. Formarea reprezentanţilor lucrătorilor pe probleme de securitate şi sănătate în muncă se realizează în timpul orelor de muncă şi pe cheltuiala Fondului.






CAPITOLUL IV




         SISTEMUL DE SEMNĂTURI

Art.38. În cadrul Fondului funcţionează 3 categorii de semnături:

a) semnătura generală: acordată Directoratului;

b) semnătura I: acordată titularilor următoarelor posturi din cadrul Fondului: conducătorii direcţiilor de specialitate, sefi de serviciu/compartiment, salariaţi desemnaţi din cadrul compartimentelor independente; 

c) semnătura a II-a: acordată titularilor unor posturi, la solicitarea expresă şi motivată a conducătorului direcţiei / serviciului / compartimentului independent. 

Art.39. (1) Semnătura generală dă dreptul să se angajeze patrimonial Fondul şi să se aprobe angajarea de cheltuieli bugetate pentru operaţiunile iniţiate.
(2) Semnătura I dă dreptul să se angajeze patrimonial Fondul şi să se aprobe angajarea de cheltuieli bugetate numai pentru operaţiunile ce privesc activitatea structurii organizatorice pe care o coordonează şi/sau o conduc.

(3) Semnătura a II-a dă dreptul de a acorda viza „bun de plată” numai pentru operaţiuni care privesc structura organizatorică din care fac parte titularii respectivelor posturi.

Art.40. (1) Desemnarea persoanelor cărora li se acordă drept de semnătură I şi II se face prin decizie a Directoratului, care va cuprinde în anexă specimenele de semnături ale persoanelor desemnate.

(2) Compartimentul organizare şi resurse umane ţine evidenţa specimenelor de semnături, anexă la decizia Directoratului şi comunică atât persoanelor nominalizate, cât şi structurilor interne şi externe interesate orice modificare intervenită în autorizările astfel acordate.                                                                                                                                                                                                                                                                                                                                                                          

CAPITOLUL V

 STRUCTURILE EXECUTIVE ALE FONDULUI 
Secţiunea 1 – Consilierii Directoratului
Art.41. Corpul consilierilor reprezintă structura învestită cu competenţa de a asista Directoratul, precum şi structurile organizatorice din subordinea acestuia, la formularea politicilor şi strategiilor pe domenii de activitate şi de a monitoriza implementarea acestora.

Art.42. Consilierii Directoratului desfăşoară şi răspund de realizarea următoare-lor activităţi:

a) participă la formularea propunerilor privind politicile şi programele Fondului în domeniile ce le-au fost repartizate de Directorat şi transmit avize, recomandări şi observaţii pentru dezbatere atât acestuia, cât şi structurilor organizatorice implicate;

b) dezvoltă, împreună cu structurile interne implicate, proiecte privind aplicarea politicilor şi programelor Fondului pe domeniile specifice de activitate ale acestora;

c) în cadrul diverselor proiecte, definesc activităţile, construiesc planul activităţilor şi strategiile de administrare a problemelor şi comunicării;

d) evaluează, din perspectiva implicaţiilor asupra Fondului, proiectele propuse de structurile interne;

e) urmăresc, împreună cu structurile organizatorice implicate, implementarea proiectelor aprobate şi aplicarea măsurilor de corecţie, dacă este cazul;
f) întocmesc proiectul de raport trimestrial privind activitatea Fondului şi îl înaintează Directoratului spre a fi prezentat Consiliului de supraveghere, conform Actului constitutiv;
g) colaborează cu structurile interne interesate la crearea / amendarea reglementărilor interne;
h) alte atributii incredinţate de Directorat, pe domeniul de activitate specific.
Art.43. În vederea realizării atribuţiilor specifice consilierii stabilesc relaţii şi colaborează astfel:

a) relaţii interne – cu toate structurile interne din cadrul Fondului, pe specificul activităţii;

b) relaţii externe – cu autoritati şi instituţii publice, parteneri contractuali etc., conform atibuţiilor incredinţate.
Secţiunea 2 – Direcţia contragarantare
Art.44. (1) Direcţia contragarantare este structura organizatorico-funcţională care are ca atribuţie principală desfăşurarea activitatilor de acordare, monitorizare şi plată a contragaranţiilor. 

(2) Direcţia contragarantare se află în subordinea Directoratului şi în coordonarea unui membru al acestui organism, desemnat prin decizie a Directoratului.

 (3) Direcţia contragarantare are următoarele atribuţii specifice:

a) elaborarea de propuneri privind condiţiile de acordare a contragaranţiilor si schemele de contragarantare, precum şi, dacă este necesar, a modificărilor acestora;

b) întocmirea proiectelor de reglementări interne privind domeniul specific de activitate şi, dacă este necesar, a amendamentelor la acestea;

c) elaborarea proiectelor de convenţii privind acordarea de contragaranţii şi a actelor adiţionale la acestea;

d) urmărirea respectării condiţiilor aprobate referitoare la acordarea şi monitorizarea contragaranţiilor;
e) analiza cererilor de plată a contragaranţiilor şi formularea propunerilor de aprobare/respingere a acestora;

f) sesizarea în scris a problemelor/dificultăţilor sesizate în ceea ce priveşte activitatea desfăşurată şi formularea de propuneri de rezolvare a acestora;
g) identificarea şi evaluarea riscurilor semnificative legate de domeniul propriu de activitate şi transmiterea acestor informaţii către compartimentul risc;

h) întocmirea, la solicitarea conducerii Fondului, a rapoartelor privind activitatea direcţiei;

i) formularea de propuneri scrise de îmbunătăţire a activităţii de contragarantare;

j) formularea şi fundamentarea de propuneri privind programul anual de activitate, bugetul de venituri şi cheltuieli, programul de investiţii şi implementarea acestora, după aprobare, în domeniul de activitate specific;

k) asigurarea respectării cadrului normativ specific domeniului de activitate;

l) supravegherea, controlul şi îndrumarea metodologică a personalului propriu;

m) asigurarea confidenţialităţii şi secretului profesional al informaţiilor deţinute, conform legii şi normelor interne;

n) păstrarea şi arhivarea documentelor privind activitatea proprie, conform prevederilor legale şi normelor interne;

o) alte atribuţii prevăzute de normele specifice, alte norme interne ale Fondului sau încredinţate de Directorat, pe domeniul specific de activitate.

Art.45. În vederea realizării atribuţiilor sale Direcţia contragarantare stabileşte relaţii şi colaborează astfel:

a) relaţii interne – cu toate structurile interne din cadrul Fondului;

b) relaţii externe – autoritati şi instituţii publice, parteneri contractuali etc., conform atibutiilor incredinţate.
Secţiunea 3 – Direcţia juridică  

Art.46. (1) Direcţia juridică este structura organizatorico-funcţională învestită cu competenţa de a asigura, prin intermediul atribuţiilor ce i-au fost conferite prin prezentul regulament, respectarea legalităţii şi conformităţii în activitatea Fondului, apărarea intereselor patrimoniale şi nepatrimoniale ale societăţii. 

(2) Direcţia juridică se află în subordinea Directoratului se află în subordinea Directoratului şi în coordonarea unui membru al acestui organism, desemnat prin decizie a Directoratului.

(3) Direcţia juridică are următoarele atribuţii specifice:

a) acordarea de consultanţă juridică conducerii Fondului cu privire la corectitudinea şi modul de realizare a politicilor şi programelor elaborate de aceasta din punct de vedere legal; 
b) avizarea pentru legalitate a propunerilor de reglementări interne, scheme de contragarantare, convenţii privind acordarea de contragaranţii, a referatelor de plată a contragaranţiilor, altor contracte/documente privind Fondul;
c) acordarea de consultanţă juridică structurilor interne ale Fondului şi elaborarea de opinii juridice, la solicitarea lor, cu privire la aplicarea unor acte normative, clauze contractuale, reglementări interne, cu incidenţă asupra activităţii acestora;
d) acordarea de asistenţă direcţiilor de specialitate în elaborarea propunerilor privind schemele de contragarantare şi alte scheme de ajutor de stat;

e) analiza schemelor de contragarantare din punctul de vedere al concordanţei acestora cu legislaţia aplicabilă, în special cu reglementările privind  ajutorul de stat;
f) participarea la negocierea clauzelor legale ale contractelor care urmează a fi încheiate de Fond, conform mandatului încredinţat de Directorat;

g) verificarea concordanţei reglementărilor interne ale Fondului cu legile în vigoare şi, daca este cazul, formularea de propuneri de modificare şi completare a acestora;
h) verificarea conformităţii documentelor emise de Fond cu cadrul reglementar aplicabil şi politicile aprobate, sesizarea neconcordanţelor şi propunerea de măsuri de remediere a acestora;
i) elaborarea proiectelor de modificare a clauzelor actului constitutiv al societăţii, ţinând cont de propunerile primite de la structurile interne ale Fondului;

j) asigurarea reprezentării Fondului în faţa instanţelor judecătoreşti şi a altor organe de jurisdicţie, organelor de cercetare şi urmărire penală, notarilor publici, precum şi în raporturile cu alte persoane fizice/juridice;

k) întocmirea şi depunerea în termen a cererilor de chemare în judecată, plângerilor, contestaţiilor, întâmpinărilor, notelor de probe, concluziilor scrise etc. şi exercitarea căilor de atac prevăzute de lege, urmărind apărarea drepturilor şi intereselor Fondului;
l) efectuarea formalităţilor de menţionare în registrul comerţului a actelor şi faptelor prevăzute de legislaţia în vigoare cu privire la societate;

m) asigurarea evidenţei actelor normative şi aducerea la cunoştinţa structurilor interne a celor cu incidenţă asupra activităţii  Fondului;

n) asigurarea respectarii normelor de tehnică normativă în elaborarea şi amendarea reglementarilor interne ale Fondului;

o) întocmirea, la solicitarea conducerii Fondului, a rapoartelor privind activitatea direcţiei;

p) formularea şi fundamentarea de propuneri privind bugetul de venituri şi cheltuieli, programul de investiţii, alte măsuri cu incidenţă asupra activităţii direcţiei şi implementarea lor, după aprobare, în domeniul specific de activitate;

q) supravegherea, controlul şi îndrumarea metodologică a personalului propriu;

r) asigurarea confidenţialităţii şi secretului profesional al informaţiilor deţinute, conform legii şi statutului profesional;

s) păstrarea şi arhivarea documentelor privind activitatea proprie, conform prevederilor legale şi normelor interne;

t) atribuţiile de mai sus nu sunt limitative, la acestea se adaugă cele ce decurg expres din legislaţia în vigoare, precum şi cele încredinţate de Directorat, conform legii şi domeniului specific de activitate.

Art.47. Direcţia juridică are în componenţă: Compartimentul legislaţie, avizare şi ajutor de stat şi Compartimentul contencios şi asistenţă contractuală.
Art.48. Compartimentul legislaţie, avizare şi ajutor de stat are următoarele atribuţii specifice:
a) avizează pentru legalitate propunerile de reglementări interne, convenţii privind acordarea de contragaranţii, referatele de plată a contragaranţiilor, alte contracte/documente privind Fondul;
b) emite opinii juridice în problemele cu care este sesizat, privind – dar fără a se limita la – aplicarea unor acte normative, reglementări interne, clauze contractuale; 
c) acordă asistenţă direcţiilor de specialitate în elaborarea propunerilor privind schemele de contragarantare, alte scheme de ajutor de stat şi verifică propunerile de scheme în ceea ce priveşte respectarea legislaţiei privind ajutorul de stat;

d) verifică concordanţa reglementărilor interne ale Fondului cu legile în vigoare şi, dacă este cazul, face propuneri de modificare şi completare a acestora;
e) asigură respectarea normelor de tehnică normativă în ceea ce priveşte reglementările interne ale Fondului;

f) verifică conformitatea documentelor emise de Fond cu cadrul reglementar aplicabil şi politicile aprobate, sesizează neconcordanţele şi formulează propuneri de măsuri de remediere a acestora;

g) propune redactarea de instrucţiuni de lucru în domeniile în care, din procesul de consultare, rezultă că sunt necesare astfel de clarificări;

h) elaborează proiecte de modificare a clauzelor actului constitutiv al societăţii, ţinând cont de propunerile primite de la structurile interne ale Fondului;
i) asigură respectarea obligaţiilor ce revin Fondului în ceea ce priveşte protecţia datelor cu caracter personal, conform legii;

j) asigură evidenţa actelor normative şi aduce la cunoştinţa conducerii, structurilor interne pe cele cu incidenţă asupra activităţii  Fondului;
k) întocmeşte rapoarte, evidenţe privind domeniul propriu de activitate, solicitate de conducerea  direcţiei;

l) răspunde de cunoaşterea şi respectarea cadrului normativ specific domeniului propriu de activitate;

m) asigură confidenţialitatea şi secretul profesional al informaţiilor deţinute, conform legii şi statutului profesional;
n) păstrează şi arhivează documentele privind activitatea proprie, conform legii şi normelor interne;
o) îndeplineşte alte atribuţii prevăzute de acte normative şi reglementări interne ori încredinţate de conducerea direcţiei pe domeniul de activitate al serviciului.

Art.49. Compartimentul contencios şi asistenţă contractuală are următoarele atribuţii specifice:

a) reprezintă interesele societăţii în faţa instanţelor judecătoreşti şi altor organe de jurisdicţie, organelor de executare, organelor de cercetare şi urmărire penală etc. în toate cauzele în care este implicat Fondul;
b) întocmeşte şi depune în termen cereri de chemare în judecată, plângeri, contestaţii, întâmpinări, note de probe, concluzii scrise etc., folosind toate căile de atac în vederea apărării drepturilor şi intereselor Fondului;

c) efectuează demersurile legale pentru recuperarea debitelor datorate societăţii, în baza titlurilor executorii deţinute de Fond;

d) formulează propuneri privind trecerea pe pierderi a sumelor care nu au putut fi recuperate, după epuizarea căilor legale de executare;

e) participă la negocierea clauzelor legale ale contractelor care urmează a fi încheiate de Fond, conform mandatului încredinţat de conducerea direcţiei;
f) gestionează convenţiile privind acordarea de contragaranţii, încheiate cu fondurile de garantare şi actele adiţionale la acestea;

g) redactează propuneri de clauze legale ale proiectelor de contracte/acte adiţionale la care Fondul urmează să fie parte;
h) efectuează formalităţile de menţionare în registrul comerţului a actelor şi faptelor privitoare la Fond, potrivit legislaţiei în vigoare;
i) întocmeşte rapoarte, evidenţe privind domeniul propriu de activitate, solicitate de conducerea  direcţiei;

j) răspunde de cunoaşterea şi respectarea cadrului normativ specific domeniului propriu de activitate;

k) asigură confidenţialitatea şi secretul profesional al informaţiilor deţinute, conform legii şi statutului profesional;

l) păstrează şi arhivează documentele privind activitatea proprie, conform legii şi normelor interne;

m) îndeplineşte alte atribuţii prevăzute de acte normative şi reglementări interne ori încredinţate de conducerea direcţiei pe domeniul de activitate al compartimentului.

Art.50. În vederea realizării atribuţiilor sale Direcţia juridică stabileşte relaţii şi colaboreazăm astfel:

a) relaţii interne – cu toate structurile interne din cadrul Fondului;
b) relaţii externe – cu autorităţi şi instituţii publice, organe de jurisdicţie, oficiile registrului comerţului etc., conform atibuţiilor încredintate.

Secţiunea 4 - Direcţia economică

Art.51. (1) Direcţia economică este structura organizatorico-funcţională învestită cu competenţa de a asigura îndeplinirea atribuţiilor şi răspunderilor ce revin Fondului potrivit legii în domeniile bugetar, contabil, gestionare a patrimoniului, financiar şi fiscal.

(2) Direcţia economică, aflată în subordinea Directoratului, are următoarele atribuţii specifice:

a) întocmirea monografiilor contabile adaptate specificului activităţii Fondului şi actualizarea lor ori de câte ori este necesar;

b) elaborarea proiectelor bugetului de venituri şi cheltuieli şi programului de investiţii, precum şi a notei de fundamentare a acestora, pe baza propunerilor structurilor interne ale societăţii;

c) întocmirea situaţiilor financiare prevăzute de lege şi asigurarea depunerii acestora, după aprobare, la autorităţile competente;

d) organizarea exercitării controlului financiar preventiv în cadrul Fondului;

e) asigurarea gestionării şi a inventarierii patrimoniului Fondului, conform prevederilor legale;

f) ordonanţarea cheltuielilor, conform bugetului de venituri şi cheltuieli aprobat, reglementărilor interne şi dispoziţiilor legale;

g) asigurarea calculării şi plăţii drepturilor băneşti cuvenite organelor de administrare şi personalului Fondului, conform legii şi dispoziţiilor contractuale;

h) ţinerea evidenţei contabile a întregului patrimoniu şi a operaţiunilor Fondului, în conformitate cu prevederile legale;

i) asigurarea întocmirii şi depunerii declaraţiilor privind îndeplinirea obligaţiilor prevăzute în legislaţia fiscală în conformitate cu reglementările în vigoare;

j) asigurarea efectuării operaţiunilor de trezorerie, conform normelor specifice;

k) după caz, formularea de propuneri de rectificare a bugetului de venituri şi cheltuieli aprobat;

l) supravegherea, controlul şi îndrumarea metodologică a personalului propriu;

m) întocmirea proiectelor de reglementări interne privind domeniul specific de activitate;
p) identificarea şi evaluarea riscurilor  semnificative legate de domeniul propriu de activitate şi transmiterea informaţiilor referitoare la riscurile semnificative către compartimentul risc;
n) formularea şi fundamentarea de propuneri privind programul anual de activitate, măsuri cu incidenţă asupra activităţii direcţiei şi implementarea lor, după aprobare, în domeniul de activitate specific;

o) asigurarea confidenţialităţii şi secretului profesional al informaţiilor deţinute, conform legii si normelor interne ;
p) asigurarea respectării cadrului normativ specific domeniului de activitate;
q) păstrarea şi arhivarea documentelor privind activitatea proprie, conform prevederilor legale şi normelor interne;

r) îndeplinirea oricăror alte atribuţii prevăzute de reglementările legale în vigoare, normele interne ale Fondului sau încredinţate de Directorat, pe domeniul de activitate al direcţiei.

(3) În activitatea desfăşurată, prezintă conducerii Fondului, la termenele stabilite, situaţii contabile, rapoarte, analize etc., în vederea luării de decizii.

Art.52. Direcţia economică are în subordine Serviciul financiar - contabilitate, Compartimentul trezorerie şi Compartimentul control financiar preventiv.

Art.53. Serviciul financiar - contabilitate are următoarele atribuţii specifice:

a) întocmeşte proiectele de monografii contabile, reglementări interne  privind  domeniul specific de activitate;

b) elaborează proiectul bugetului de venituri şi cheltuieli şi programului de investiţii, pe baza propunerilor  primite de la structurile interne; 
c) urmăreşte realizarea indicatorilor cuprinşi în BVC aprobat şi întocmeşte  rapoarte privind execuţia BVC, la solicitarea conducerii direcţiei;
d) formulează propuneri de rectificare a BVC aprobat, dacă este cazul;

e) efectuează operaţiuni de încasări şi plăţi, în numerar şi prin viramente bancare, cu aprobările şi vizele necesare, conform reglementărilor legale;

f) întocmeşte statele de plată a drepturilor băneşti pentru organele de administrare şi personalul salariat şi le înaintează conducerii direcţiei; dupa aprobare, efectuează plata acestora.
g) ţine şi actualizează evidenţa salariaţilor pe casele de sănătate de care aparţin;

h) verifică avansurile spre decontare acordate, din punct de vedere al justificării acestora, cu  documente  prevăzute  de legislaţia în domeniu;

i) asigură constituirea, depunerea şi actualizarea cuantumului garanţiilor pentru personalul obligat să le constituie, în conformitate cu legea şi reglementările interne;

j) organizează activitatea de inventariere a patrimoniului, conform legii;

k) înregistrează în contabilitate operaţiunile patrimoniale ale Fondului în conformitate cu prevederile legale în vigoare;

l) întocmeşte balanţele lunare de verificare a conturilor, situaţiile financiare semestriale/ anuale; 

m) ţine registrele de contabilitate obligatorii, precum şi alte registre impuse de legislaţia în vigoare, înregistrează la zi şi în mod cronologic operatiunile  în aceste registre;

n) răspunde de corectitudinea şi legalitatea  înregistrărilor  efectuate  în  evidenţa contabilă, de realitatea datelor cuprinse în informaţiile furnizate conducerii, de  modul de calcul şi de îndeplinire a  obligaţiilor fiscale  prevăzute de lege;
o) întocmeşte raportările către organele fiscale si răspunde de corecta lor întocmire şi de raportarea acestora în termenul prevăzut de legislaţia în domeniu;

p) ţine evidenţa obligaţiilor de plată pe scadenţe, în baza contractelor  încheiate de Fond, în conformitate cu prevederile legale în vigoare şi urmăreşte încasarea la termen a veniturilor Fondului;

q) întocmeşte analize, situaţii, raportări, informari ş.a. privind activitatea desfăşurată, solicitate de conducerea  direcţiei;

r) identifică şi evaluează riscurile  semnificative legate de domeniul său de activitate şi transmite  informaţii referitoare la riscurile semnificative către conducătorul Direcţiei economice;
s) răspunde de cunoaşterea şi respectarea cadrului normativ specific domeniului propriu de activitate;

t) asigură confidenţialitatea şi  secretul profesional  al informaţiilor deţinute, conform legii şi normelor interne;
u) asigură păstrarea şi arhivarea  documentelor  conform prevederilor legale şi normelor interne;

v) îndeplineşte orice alte atribuţii prevăzute de reglementările legale în vigoare, normele interne ale Fondului sau încredinţate de conducătorul direcţiei, pe domeniul său de activitate.

Art.54. Compartimentul trezorerie are următoarele atribuţii:

a) elaborează proiectul strategiei de investire a resurselor financiare ale Fondului, inclusiv modificările şi completările acesteia;

b) elaborează proiectele de reglementări interne privind activitatea de trezorerie, inclusiv cele de amendare a acestora;

c) urmăreşte permanent  şi analizează  piaţa financiar-bancară şi tendinţele ei de evoluţie şi propune efectuarea de plasamente în conformitate cu normele  de trezorerie şi strategia de investire a resurselor financiare ale Fondului;
d) efectuează operaţiunile de trezorerie conform normelor interne aplicabile, urmărind să asigure lichidităţile necesare activităţii curente a Fondului;

e) răspunde de legalitatea operaţiunilor de trezorerie efectuate şi de conformitatea acestora cu reglementările aplicabile;

f) asigură încheierea şi urmărirea contractelor specifice în domeniu său de activitate;

g) identifică şi evaluează riscurile semnificative legate de domeniul său de activitate şi transmite informaţii referitoare la acestea conducătorului direcţiei;

h) întocmeşte analize, situaţii, raportări, informari ş.a. privind activitatea desfăşurată, solicitate de conducerea  direcţiei;
i) răspunde de cunoaşterea şi respectarea cadrului normativ specific domeniului propriu de activitate;

j) asigură păstrarea şi arhivarea documentelor privind activitatea proprie, conform prevederilor legale şi normelor interne;

k) asigură confidenţialitatea şi  secretul profesional al informaţiilor deţinute, conform normelor interne;

l) atribuţiile de mai sus nu sunt limitative, la acestea se adaugă şi cele ce decurg în mod expres din acte normative, reglementări interne sau care sunt dispuse de conducătorul direcţiei pe domeniul său de activitate.

Art.55. Compartimentul control financiar - preventiv are următoarele atribuţii: 

a) elaborează proiectele de reglementări interne pe domeniul său de activitate, conform  cadrului legal aplicabil activităţii;

b) exercită  controlul financiar preventiv asupra operaţiunilor patrimoniale ale Fondului, conform  normelor  specifice;

c) identifică şi evaluează riscurile semnificative legate de domeniul său de activitate şi transmite informaţii referitoare la riscurile semnificative către conducătorul direcţiei;
d) întocmeşte analize, situaţii, raportări, informari ş.a. privind activitatea desfăşurată, solicitate de conducerea  direcţiei;

e) răspunde de cunoaşterea şi respectarea cadrului normativ specific domeniului  propriu de activitate;

f) asigură confidenţialitatea şi  secretul profesional  al informaţiilor deţinute, conform legii şi normelor interne;

g) asigură  păstrarea şi arhivarea  documentelor  conform prevederilor legale şi normelor interne;

h) îndeplineşte orice alte atribuţii prevăzute de reglementările legale în vigoare, normele interne ale Fondului sau încredinţate de conducătorul  direcţiei, pe domeniul său de activitate.

Art.56. În vederea realizării atribuţiilor sale Direcţia economică stabileşte relaţii şi colaborează astfel:

a) relaţii interne – cu toate structurile interne din cadrul Fondului, pe specificul activităţii;

b) relaţii externe – cu organele financiare şi fiscale, alte autorităţi publice, instituţii publice, auditorul financiar extern etc., conform atributiilor încredinţate. 

Secţiunea 5 – Compartimentul risc
Art.57. (1) Compartimentul risc este structura organizatorico-funcţională învestită cu competenţa de a asigura analiza profilului de risc al Fondului, în vederea stabilirii unui raport optim între rezultatele activităţii desfăşurate şi riscurile pe care acesta şi le asumă.
(2) Compartimentul risc se află în subordinea Directoratului şi are următoarele atribuţii specifice:

a) elaborează propuneri privind normele şi procedurile de identificare, evaluare, monitorizare şi control al riscurilor semnificative, inclusiv a riscurilor asociate activităţilor externalizate; după aprobare, urmăreşte implementarea lor;
b) informează periodic Directoratul asupra situaţiei expunerilor Fondului la riscuri şi imediat când survin modificări semnificative în expunerea curentă sau viitoare a Fondului la riscurile respective;
c) efectuează analize periodice şi previziuni privind problemele şi evoluţiile semnificative care ar putea influenţa profilul de risc şi rezultatele  Fondului, pe care le înaintează Directoratului, în vederea informării şi, dacă este cazul, adoptării de măsuri;
d) emite avize şi formulează propuneri pe baza analizei materialelor primite din partea structurilor interne din cadrul Fondului, în domeniul său de activitate;
e) face propuneri privind programul de instruire a personalului Fondului în domeniul administrării riscurilor semnificative şi aplicarea procedurilor specifice;

f) formulează şi fundamentează propuneri privind proiectele policitilor şi programelor Fondului, bugetului de venituri şi cheltuieli, programului de investiţii şi asigură implementarea lor, după aprobare, în domeniul de activitate specific;

g) asigură confidenţialitatea şi secretul profesional al informaţiilor deţinute, conform legii şi normelor interne; 
h) răspunde de respectarea cadrului normativ specific domeniului propriu de activitate;

i) păstrează şi arhivează documentele privind activitatea proprie, conform prevederilor legale şi normelor interne;

j) orice alte atribuţii prevăzute de normele interne ale Fondului sau încredinţate de Directorat, conform legii şi domeniului specific de activitate. 
Art.58. În vederea realizării atribuţiilor sale Compartimentul risc stabileşte relaţii şi colaborează astfel:

a) relaţii interne – cu toate structurile interne din cadrul Fondului, pe specificul activităţii;

b) relaţii externe – cu autorităţi şi instituţii publice, parteneri contractuali etc., conform atribuţiilor încredinţate.

Secţiunea 6 – Compartimentul audit intern 

Art.59.(1) Compartimentul audit intern este structura organizatorico-funcţională învestită cu competenţa de a da asigurări şi consiliere conducerii în scopul îmbunătăţirii sistemelor şi activităţii Fondului, sprijinind societatea să-şi îndeplinească obiectivele, printr-o abordare sistematică şi metodică, ce evaluează şi îmbunătăţeşte eficacitatea şi eficienţa sistemului de conducere, bazat pe gestiunea riscului, controlului şi a proceselor. 

(2) Compartimentul audit intern se află în subordinea Directoratului şi are următoarele atribuţii specifice:

a) elaborează propunerile de norme metodologice şi proceduri privind activitatea de audit intern în cadrul Fondului, precum şi  propunerile de modificare/completare a acestora, în concordanţă cu legislaţia aplicabilă privind auditul public intern;

b) elaborează proiectul planului anual de audit intern, conţinând obiectivele, termenele şi frecvenţa angajamentelor de audit, precum şi resursele necesare; 
c) efectuează activităţile de audit intern în conformitate cu planul anual de audit intern, normele şi procedurile aprobate;
d) urmăreşte implementarea de către toate structurile interne implicate a recomandărilor formulate şi aduce la cunoştinţa Directoratului stadiul şi modul de punere în aplicare a acestora, în vederea informării Comitetului de audit şi a Consiliului de supraveghere;

e) elaborează raportul anual al activităţii de audit intern şi îl înaintează Directoratului spre a fi supus deciziei Consiliului de supraveghere;
f) transmite rapoarte autorităţilor publice abilitate prin lege să solicite asemenea informaţii, la cererea acestora;

g) răspunde de respectarea cadrului normativ specific domeniului propriu de activitate;

h) asigură confidenţialitatea şi secretul profesional al informaţiilor deţinute, conform legii si normelor interne;

i) păstrează şi arhivează documentele privind activitatea proprie, conform prevederilor legale şi normelor interne;
j) alte atribuţii rezultând din lege, norme interne sau dispuse de Directorat pe domeniul specific de activitate.

Art.60. În vederea realizării atribuţiilor sale Compartimentul audit intern stabileşte relaţii şi colaborează astfel:

a) relaţii interne – cu toate structurile interne din cadrul Fondului, pe specificul activităţii;

b) relaţii externe – cu autorităţi şi instituţii publice, auditor extern etc., conform atribuţiilor încredinţate.

Secţiunea 7 - Compartimentul control 

Art.61. (1) Compartimentul control este structura organizatorico-funcţională învestită cu competenţa de a asigura, prin intermediul atribuţiilor ce îi sunt conferite, administrarea resurselor Fondului în mod economic, eficient şi eficace, verificarea respectării normelor şi procedurilor aplicabile activităţii societăţii.

(2) Compartimentul control se află în subordinea Directoratului şi are următoarele  atribuţii specifice:

a) elaborează propunerile privind normele metodologice si procedurile de  control intern, propunerile de modificare/completare a acestora, conform cadrului legal aplicabil activităţii;

b) elaborează  proiectul planului anual de control intern şi efectuează activităţile de control intern în conformitate cu planul aprobat, în vederea atingerii următoarelor obiective:

i. realizarea la un nivel corespunzător a atribuţiilor Fondului, stabilite în concordanţă cu scopul înfiinţării acestuia;

ii. protejarea patrimoniului societăţii şi desfăşurarea activităţii acesteia în condiţii de economicitate, eficienţă şi eficacitate;

iii. furnizarea unor informaţii credibile, relevante, complete şi oportune structurilor implicate în luarea deciziilor în cadrul Fondului şi utilizatorilor externi ai informaţiilor;

iv. asigurarea respectării legii, reglementărilor interne şi deciziilor organelor de conducere ale Fondului;

c) întocmeşte rapoartele de control intern şi raportul anual privind controlul intern şi le prezintă Directoratului, împreună cu propuneri de remediere a deficienţelor constatate;

d) răspunde de respectarea cadrului normativ specific domeniului propriu de activitate;

e) asigură confidenţialitatea şi secretul profesional al informaţiilor deţinute, conform legii şi normelor interne ;

f) păstrează şi arhivează documentele privind activitatea proprie, conform prevederilor legale si normelor interne;

g) alte atribuţii rezultând din lege, norme interne sau dispuse de Directorat pe domeniul specific de activitate.

Art.62. În vederea realizării atribuţiilor sale Compartimentul control stabileşte relaţii şi colaborează astfel:

a) relaţii interne – cu toate structurile interne din cadrul Fondului, pe specificul activităţii;

b) relaţii externe – cu autorităţi şi instituţii publice, alte persoane juridice etc., conform atribuţiilor încredinţate.
Secţiunea 8  –  Compartimentul IT 
Art.63. Compartimentul IT este structura organizatorico-funcţională învestită cu competenţa de a asigura funcţionarea eficientă a echipamentelor informatice şi de comunicaţii, bazei de date, site-urilor societăţii, conexiunii Internet, punerea la dispoziţia structurilor interne a programelor informatice necesare activităţii acestora, asigurarea securităţii datelor, urmărirea respectării legislaţiei privind dreptul de autor în domeniul informatic. Îndeplinirea acestor atribuţii se face atât pe baza activităţii proprii, cât şi prin contracte încheiate cu furnizori de servicii autorizaţi.

Art.64. Compartimentul IT se află în subordinea Directoratului şi are următoarele atribuţii specifice:

a) configurează, întreţine şi asigură gestiunea bazei de date referitoare la activitatea Fondului;

b) instalează, configurează şi administrează serverele, reţelele de calculatoare, echipamentele de comunicaţii şi cele referitoare la furnizarea de servicii Internet;

c) implementează aplicaţii informatice necesare desfăşurării activităţii structurilor interne ale Fondului; 

d) elaborează documentaţiile de prezentare şi utilizare a aplicaţiilor informatice create;

e) elaborează instrucţiuni şi proceduri de lucru specifice domeniului, urmăreşte instruirea personalului cu privire la corecta utilizare a echipamentelor, aplicaţiilor informatice şi asigurarea securităţii bazei de date;

f) acordă asistenţă tehnică de specialitate tuturor utilizatorilor echipamentelor informatice / de comunicaţii ale Fondului;

g) asigură salvarea periodică a datelor de pe servere;

h) analizează sistemul informatic al Fondului şi prezintă propuneri de îmbunătăţire a acestuia;

i) formulează propuneri privind necesarul de echipamente informatice şi produse software;

j) formulează propuneri tehnice privind achiziţiile în domeniul IT, redactează clauzele tehnice ale acestor contracte şi urmăreşte derularea celor încheiate;

k)  asigură securitatea datelor, confidenţialitatea informaţiilor privind clienţii, partenerii şi operaţiunile Fondului, precum şi comunicaţiile din sistemul informatic;

l) administrează arhiva electronică şi sistemul de asigurare a continuităţii operaţionale în caz de dezastru;

m) actualizează periodic informaţiile de pe site-urile societăţii;

n) asigură respectarea legislaţiei privind drepturile de autor în domeniul infomatic;

o) răspunde de respectarea cadrului normativ specific domeniului propriu de activitate;

p) asigură confidenţialitatea şi secretul profesional al informaţiilor deţinute, conform normelor interne ;

q) păstrează şi arhivează documentele privind activitatea proprie, conform prevederilor legale şi normelor interne;

r) îndeplineşte orice alte atribuţii prevăzute de normele interne ale Fondului ori dispuse de Directorat pe domeniul de activitate al compartimentului. 

Art.65. În vederea realizării atribuţiilor sale, Compartimentul IT stabileşte relaţii şi colaborează astfel:

a) relaţii interne – cu toate structurile interne din cadrul Fondului, pe specificul activităţii;

b) relaţii externe – cu furnizori de produse şi servicii IT & C, organisme şi organizaţii profesionale specifice domeniului etc.
Secţiunea 9 – Compartimentul organizare şi resurse umane

Art.66. Compartimentul organizare şi resurse umane este structura organizatorico-funcţională învestită cu competenţa de a asigura elaborarea şi implementarea politicii şi a procedurilor de resurse umane, programelor de dezvoltare profesională a salariaţilor Fondului şi respectarea cadrului legal aplicabil cu privire la activitatea de resurse umane. 
Art.67. Compartimentul organizare şi resurse umane se află în subordinea Directoratului şi are următoarele atribuţii specifice:

a) elaborează proiectul organigramei Fondului şi urmăreşte adaptarea permanentă a acesteia la obiectivele societăţii;

b) elaborează proiectul Regulamentului de organizare şi funcţionare a Fondului, pe baza propunerilor primite de la structurile interne, asigurând armonizarea activităţilor şi conformitatea cu cadrul reglementar specific Fondului;
c) primesc şi înregistrează declaraţiile de avere şi de interese şi îndeplinesc celelalte atribuţii prevăzute de actele normative care reglementează declararea averii şi a intereselor;

d) propune Directoratului completarea permanentă a Regulamentului de organizare şi funcţionare şi a fişelor de post cu atribuţii, sarcini şi responsabilităţi rezultate din norme, proceduri de lucru, acte normative etc.;

e) întocmeşte statul de funcţii, corespunzător numărului total de posturi stabilit prin organigrama aprobată şi fişele de post pentru întregul personal salariat; 

f) asigură semnarea de către angajator şi salariaţi a fişelor de post, înmânarea unui exemplar fiecărui salariat şi arhivarea exemplarului al doilea la dosarul de personal;
g) elaborează proiectul contractului colectiv de muncă (CCM) şi al Regulamentului intern, conform prevederilor legale; aduce la cunoştinţa tuturor salariaţilor CCM şi Regulamentul intern, ulterior aprobării lor şi înregistrării, conform legii;

h) execută activităţile referitoare la recrutarea personalului, conform cerinţelor de ocupare a posturilor; asigură concordanţa între cerinţele posturilor şi persoanele care solicită angajarea, în vederea atingerii conformităţii post – persoană, selecţia având la bază nivelul de pregătire, rezultatele obţinute, precum şi datele personale ale solicitanţilor (trăsături de caracter, temperament, aptitudini, interse, aspiraţii, atitudini, preocupări profesionale şi extraprofesionale);

i) asigură desfăşurarea concursurilor pentru  ocuparea posturilor vacante, în conformitate cu normele interne aprobate; 

j) asigură documentarea şi investigarea situaţiilor generatoare de conflicte de muncă;

k) întocmeşte documentele de angajare, promovare, sancţionare, încetare a activităţii pentru salariaţii Fondului, conform legii şi reglementarilor interne; 

l) întocmeşte şi actualizează registrul de evidenţă a contractelor individuale de muncă şi a dosarelor de personal ale tuturor salariaţilor, transmite la ITM, prin programul REVISAL, modificările intervenite în situaţia personalului;

m) înregistrează în carnetele de muncă modificările intervenite în situaţia angajaţilor, conform prevederilor legale;

n) întocmeşte planificarea anuală a concediilor de odihnă, ţine evidenţa efectuării acestora şi eliberează, la cerere, adeverinţele care atestă calitatea de salariat a solicitanţilor; întocmeşte formalităţile necesare înaintării dosarelor de pensionare a salariaţilor Fondului;

o) întocmeşte formalităţile necesare asigurării medicale de sănătate a salariaţilor Fondului;

p) întocmeşte fişele colective de prezenţă, ţine evidenţa prezenţei şi a respectării programului de lucru, urmăreşte respectarea disciplinei în muncă şi propune măsuri de asigurare a stabilităţii personalului;

q) identifică cerinţele de formare profesională a salariaţilor, în colaborare cu strucurile interne din cadrul Fondului, şi prezintă Directoratului propuneri de organizare a acestora, atât prin programe interne, cât şi prin programe organizate de firme/instituţii specializate; după aprobare, asigură implementarea acestora;

r) asigură întocmirea formelor privind deplasarea în interesul serviciului, în ţară şi în străinătate, a salariaţilor care participă la programe de formare profesională (ordine de deplasare, asigurarea procurării biletelor de transport, întocmirea formalităţilor privind rezervarea locurilor de cazare);
s) răspunde de respectarea cadrului normativ specific domeniului propriu de activitate;

t) asigură confidenţialitatea şi secretul profesional al informaţiilor deţinute, conform legii şi normelor interne;

u) păstrează şi arhivează documentele privind activitatea proprie, conform legii şi normelor interne;

v) îndeplineşte alte atribuţii prevăzute de acte normative şi reglementări interne ori încredinţate de Directorat pe domeniul de activitate al serviciului.

Art.68. În vederea realizării atribuţiilor sale Compartimentul organizare şi resurse umane stabileşte relaţii şi colaboreazăm astfel:

a) relaţii interne – cu toate structurile interne, pe specificul activităţii;

b) relaţii externe – cu autorităţi şi instituţii publice, furnizori de servicii medicale şi de formare profesională etc.
Secţiunea 10 – Compartimentul comunicare şi relaţii instituţionale
Art.69. Compartimentul comunicare şi relaţii instituţionale este structura organizatorico-funcţională învestită cu competenţa de a asigura stabilirea, menţinerea şi dezvoltarea unor legături de comunicare permenente, corecte şi echidistante cu autorităţile publice, instituţiile publice şi de interes public, alte persoane juridice cu atribuţii în domeniul de activitate al Fondului, mass-media, societatea civilă şi instituţiile acesteia. 
Art.70. Compartimentul comunicare şi relaţii instituţionale se află în subordinea Directoratului şi are următoarele atribuţii specifice:
a) elaborează şi supune aprobării Directoratului planul de activitate în domeniul comunicării şi relaţiilor instituţionale, urmărind promovarea scopurilor şi obiectivelor Fondului, precum şi creşterea gradului de informare şi a nivelului de înţelegere a problematicii asociate domeniului acestuia de activitate;

b) asigură relaţiile Fondului cu mass-media, potrivit legii;

c) organizează şi asigură participarea Fondului la seminarii, conferinţe şi alte asemenea manifestări, pe problematica domeniului de activitate ale societăţii;

d) pune la dispoziţia presei materiale documentare pe subiecte specifice domeniului de activitate al Fondului şi asigură o promovare corectă, oportună şi echidistantă a activităţilor, politicilor instituţionale, atribuţiilor legale, rezultatelor obţinute, precum şi a preocupărilor curente şi de viitor ale societăţii;
e) monitorizează presa şi elaborează rapoarte periodice privind modul de reflectare a activităţii Fondului în mass-media;

f) asigură accesul liber la informaţiile de interes public, potrivit legii;

g) întocmeşte şi difuzează comunicate privind activitatea Fondului;

h) redactează răspunsuri la articolele apărute în presă cu privire la Fond;

i) asigură buna desfăşurare a relaţiilor Fondului cu acţionarii acestuia, autorităţile publice, instituţii publice sau de interes public, fondurile de garantare, alte persoane juridice cu atribuţii în domeniu;
j) asigură, împreună cu direcţia juridică şi compartimentul organizare şi resurse umane, activitatea de comunicare internă;

k) asigură elaborarea răspunsurilor la sesizări, petiţii, scrisorile şi memorii primite de Fond, cu avizul structurilor interne de specialitate ale acestuia;

l) colaborează cu compartimentul IT în vederea organizării şi actualizării permanente a informaţiilor de pe site-ul Fondului;

m) participă, împreună cu celelalte structuri interne, la redactarea de rapoarte, buletine informative, altor materiale specifice domeniului de activitate al Fondului;
n) elaborează materiale destinate promovării activităţii Fondului, coordonează campaniile de promovare şi evaluează rezultatele acestora;

o) administrează acordurile privind schimburile de informaţii, încheiate de Fond cu autorităţi şi instituţii publice sau de interes public, conform legii;

p) răspunde de respectarea cadrului normativ specific domeniului propriu de activitate;
q) asigură confidenţialitatea şi secretul profesional al informaţiilor deţinute, conform legii si normelor interne;
r) păstrează şi arhivează documentele privind activitatea proprie, conform legii şi normelor interne;
s) îndeplineşte alte atribuţii prevăzute de actele normative şi reglementările interne, ori încredinţate de Directorat pe domeniul de activitate al compartimentului.

Art.71. În vederea realizării atribuţiilor sale, Compartimentul comunicare şi relaţii instituţionale stabileşte relaţii şi colaborează astfel:

a) relaţii interne – cu toate structurile interne din cadrul Fondului, pe specificul activităţii;

b) relaţii externe – cu autorităţi şi instituţii publice, furnizori de bunuri, lucrări şi servicii etc. 

Secţiunea 11 – Compartimentul secretariat general şi logistică 
Art.72. Compartimentul secretariat general şi logistică este structura organizatorico-funcţională învestită cu competenţa de a asigura din punct de vedere organizatoric buna desfăşurare a întrunirilor organelor de decizie ale societăţii, gestionarea arhivei acesteia conform legii şi reglementărilor interne, achiziţionarea de bunuri şi servicii, precum şi suportul logistic necesar întregii activităţi a Fondului.

Art.73. Compartimentul  secretariat general şi logistică se află în subordinea Directoratului şi are următoarele atribuţii specifice:

A. În domeniul activităţilor de secretariat general:

a) transmite ordinea de zi, lucrările şi materialele supuse dezbaterii, tuturor structurilor colegiale prevăzute de prezentul regulament cărora le asigură secretariatul, urmărind respectarea termenelor de convocare aplicabile fiecăreia;

b) consemnează lucrările în procese-verbale, urmăreşte semnarea acestora de către toţi participanţii la şedinţă şi comunică structurilor interne interesate deciziile adoptate, în vederea punerii lor în aplicare;

c) primeşte şi înregistrează corespondenţa societăţii şi o repartizează conform dispoziţiei Directoratului;
d) asigură transmiterea operativă a corespondenţei prin poştă, fax etc.;
e) efectuează legăturile telefonice în cadrul societăţii;

f) primeşte/transmite mesaje telefonice, comunicări prin fax şi e-mail;

g) aduce la cunoştinţa destinatarilor comunicările care le sunt adresate;

h) întocmeşte agenda de audienţe, interviuri, întâlniri ale Directoratului;

i) primeşte, identifică şi îndrumă persoanele din afara Fondului către structurile interne ale societăţii;
j) efectuează activităţile de protocol în cadrul Fondului.
B. În domeniul achiziţiilor şi logisticii:
a) efectuează achiziţiile de bunuri, lucrări şi servicii, potrivit legislaţiei privind achiziţiile publice;  

b) redactează contractul de achiziţie, obţine avizul de legalitate şi viza CFP, urmăreşte semnarea contractului de către reprezentanţii autorizaţi ai Fondului, potrivit competenţelor de semnatură şi de către reprezentantul legal sau desemnat al ofertantului;

c) înaintează câte o copie certificată a contractului structurii interne care a avut iniţiativa achiziţiei şi Direcţiei economice;
d) ţine registrul de contracte al societăţii, în care înregistrează contractele de achiziţie încheiate de Fond, în ordine cronologică;
e) răspunde de recepţionarea, gestionarea şi eliberarea bunurilor din magazia societăţii;

a) gestionează parcul auto, efectuează activităţile de transport al conducerii şi  cele de curierat în cadrul Fondului şi în exteriorul acestuia;
b) răspunde de organizarea activităţii de protecţie a muncii şi a sănătăţii în muncă, precum şi a celei de prevenire şi stingere a incendiilor în cadrul Fondului, conform legii şi normelor interne.

C. În domeniul arhivării:

a) iniţiază şi organizează activitatea de întocmire a nomenclatorului arhivistic al Fondului, în conformitate cu prevederile legale şi reglementarile interne, asigură legătura cu Arhivele Naţionale în vederea verificării şi confirmării acestuia şi urmăreşte modul de aplicare a prevederilor nomenclatorului la constituirea dosarelor;

b) asigură actualizarea nomenclatorului arhivistic în situaţiile în care se produc modificări în structura organizatorică a Fondului, conform legii şi normelor interne;

c) elaborează proiectul normelor metodologice privind arhivarea documentelor Fondului, iar după aprobare, asigură implementarea lor;

d) iniţiază proiecte privind managementul documentelor Fondului şi al arhivării în sistem electronic;
e) organizează depozitul de arhivă după criterii stabilite conform legii, menţine ordinea şi curăţenia în depozitul de arhivă, întocmeşte documentele necesare prin care solicită dotarea corespunzătoare a depozitului  şi propune în scris măsurile concrete ce se impun în vederea asigurării condiţiilor corespunzătoare de păstrare şi conservare a arhivei;

f) pune la dispoziţia delegatului Arhivelor Naţionale toate documentele solicitate cu prilejul efectuării acţiunii de control privind situaţia arhivelor de la creatori;

g) îndeplineşte orice alte atribuţii prevăzute le legislaţia specifică.

Art.74. În afara celor prevăzute la art.73, Compartimentul secretariat general şi logistică mai are şi următoarele atribuţii:

a) răspunde de respectarea cadrului normativ specific domeniului propriu de activitate;
b) asigură confidenţialitatea şi secretul profesional al informaţiilor deţinute, conform legii si normelor interne;
c) păstrează şi arhivează documentele privind activitatea proprie, conform legii şi normelor interne;
d) îndeplineşte alte atribuţii prevăzute de actele normative şi reglementările interne, ori încredinţate de Directorat pe domeniul de activitate al compartimentului.
Art.75. În vederea realizării atribuţiilor sale Compartimentul secretariat general şi logistică stabileşte relaţii şi colaborează astfel:

c) relaţii interne – cu toate structurile interne din cadrul Fondului, pe specificul activităţii;

d) relaţii externe – cu autorităţi şi instituţii publice, furnizori de bunuri, lucrări şi servicii etc. 

CAPITOLUL VI 

DISPOZIŢII  FINALE 

Art.76. Dispoziţiile prezentului Regulament de organizare şi funcţionare se completează cu prevederile actului constitutiv şi cu normele legale aplicabile.
Art.77. Personalul Fondului este obligat să cunoască şi să respecte dispoziţiile Regulamentului de organizare şi funcţionare.
Art.78. (1) Prezentul Regulament intră în vigoare la data aprobării sale de către Consiliul de supraveghere şi poate fi modificat/completat, după necesităţi, potrivit procedurii prevăzute pentru aprobare. 

(2) Directoratul va lua măsuri ca prevederile prezentului regulament să fie cunoscute şi aplicate de toţi salariaţii. 
DIRECTORAT
Preşedinte,

Ioan Hidegcuti

